එම දේවාලයහි බිලි පූජා කිරීමට ප්‍රථම, මෙම දේවාලය අසල තිබූ පිරිසිදු ජලාශයකින් එම මිනිස් බිල්ල සෝදා නහවා පවිත්‍ර කරගෙන ඇත.මීගමුව අවට පුරාවෘත්ත පිළිබඳ පර්ෙ‌ය්ෂකයකු වන නන්දන පෙරේරා පවසන්නේ, රාමායනයෙහි සඳහන් නිගුම් භීල පිහිටා තිබෙන්නට ඇත්තේ මීගමුවේ කාමච්චෝඩෙයහි බවය.රාචායනම් ආදී කාව්‍යම් යනුවෙන් කියැවෙන පරිදි වාල්මිකී පඬිවරයා විසින් රචිත රාමායනය, පැරණිම කාව්‍ය ග්‍රන්ථය වශයෙන් සලකනු ලැබේ.එහි සඳහන් පරිදි ශ්‍රී ලංකාවේ රාවණ රජු දඬුමොනරය යනුවෙන් හැඳින්වුණ ගුවන්යානයෙන් දඹදිව දණ්ඩක වනයට ගොස්, එහි සිටි රාම කුමරුගේ බිසව වූ සීතාව පැහැරගෙන ආ බව සඳහන් වෙයි.